cyanic-selkie/wikianc huggingface dataset:
Alessandro Cambalhota
(27 maaie 1973) is in eardere Brazyljaansk fuotballer. Earder spile foar Novorizontino, Vasco da Gama, Santos, Júbilo Iwata, Santos, Porto, Fluminense, Cruzeiro, Atlético Mineiro, Corinthians, Al-Ahli, Figueirense en Denizlispor.
Katedraal fan de Hillige Nikolaas (Jerevan)
De Nikolaaskatedraal (Russysk: Николаевский собор; Armeensk: Սուրբ Նիկոլայ Մայր եկեղեցի (Surb Nikolay Mayr yekeghets'i)) wie in russysk-otterdokske katedraal yn Jerevan, Armeenje. De katedraal waard yn 1910 boud en al nei ienentwintich jier ferneatige. De katedraal stie op it plak fan wat hjoeddedei it "Shahumyanplein" (doedestiids it "Plein fan de Katedraal") is yn it Kentron-distrikt fan Jerevan.
Anton Constandse
Libben en wurk
As ferjilding foar de ynternearring fan Dútsers yn Nederlânsk-Ynje waard Constandse op 7 oktober 1940 mei 109 oaren as gizeler nei Buchenwald brocht. Letter siet er yn Nederlân fêst, ûnder oaren yn it lytsseminary Beekvliet yn Sint Michielsgestel en yn kamp Vught. Yn de tiid dat er finzene wie moete er de âld-dirkteur fan it Algemeen Handelsblad, dêr't er fan 1945 oant 1964 haad fan de redaksje bûtenlân wie. Syn anargistysk ferline wie gjin behindereing om by dy liberale krante te wurkjen, mei't syn ferslachjouwing neutraal wie. Foar freonen oer rjochtfeardige er dat wurkjen foar it 'Kapitaal' troch te stellen dat de foarm fan anargisme, dy't hy foarstie, eigentlik in aparte foarm fan it liberalisme is.
Fraters fan Tilburch
thumb|It begraafplak fan de Fraters fan Tilburch (maaie 2010) De Kongregaasje fan Us Leaffrou fan Barmhertigens, (Latyn: Congregatio Fratrum Beatae Mariae Virginis Matris Misericordiae, of koarter: Congregatio Matris Misericordiae, ôfkoarting C.M.M.), better bekend as Fraters fan Tilburch, is in roomsk-katolike kongregaasje (kleastermienskip). De kongregaasje is foaral bekend om har rol yn it (spesjaal) ûnderwiis. Ut de Fraters fan Tilburch wei is de Beweging fan Barmhertigens ûntstien, dy't de spiritualiteit fan Vincentius a Paulo en Franciscus fan Sales ek foar de takomst stal jaan bliuwen wol.
De fraters bûten Nederlân
Yn België wiene lange tiid fêstigings yn Zonhoven, Hasselt, Lanaken, Houthalen en Maaseik. De lêste tweintich fraters sieten letter yn de fêstiging yn Zonhoven. De fraters wurken ein tweintischste iuw benammen yn Yndoneezje, Namibië, Kenia en Brazylje.
Miami (Oklahoma)
Demografy
De Yndiaanske befolkingsgroep yn Miami bestiet út ferskate etnisiteiten, mei't yn Miami de haadkertieren fêstige binne fan ferskate stammen dy't yn 'e njoggentjinde iuw nei de omlizzende krite deportearre binne. Dêrûnder binne de Majêmy Naasje fan Oklahoma, de Ottawa Stamme fan Oklahoma, de Peoaria Yndianestamme fan Oklahoma en de Loyale Sjâny Stamme, allegear oarspronklik út it gebiet fan 'e Grutte Marren, en de Modok Stamme fan Oklahoma, dy't oarspronklik út noardlik Kalifornje komt.
Sêftguodlisinsje
In sêftguodlissinsje is de lisinsje dêr't sêftguod ûnder ferspraad wurdt. Ferskillen mei oare soarten fan lisinsjes binne, ûnder oaren, dat in kompjûter om sêftguod te brûken der in kopy fan makket, dat it meitsjen fan kopyen kin net sûnder mear ferbean wurde.
Normaal (band)
thumb|250px|Normaal op de [[Swarte Kros 2011]] Normaal wie in Nederlânske rockband dy’t yn 1974 oprjochte is. De groep song yn it Achterhoeksk in dialekt fan it Nedersaksysk, en neamde harren muzyk “boerenrock”. De band is yn 1977 lanlik trochbrutsen mei it liet “Oerend Hard” dat altyd in grut sukses bleaun is by de konserten. Oare bekende lietsjes binne “Deurdonderen”, “Bier, bier, bier”,”Ik ben moar een eenvoudige boerenlul” en “De boer is troef”. De teksten gongen faak oer drank, froulju en motorcross.
Sydrivier
It tsjinstelde fan in sydrivier is in ôfspjalting: dy fiert gjin wetter oan nei de haadrivier, mar liedt der wetter by wei. De Isel en de Waal binne bygelyks ôfspjaltings fan 'e Ryn (hoewol't se gauris foutyf sydrivieren neamd wurde). In ôfspjalting fan in rivier kin lykwols ek wer by dyselde rivier weromkeare; yn sa'n gefal is it sawol in ôfspjalting as in sydrivier. Benammen yn flechtsjende rivieren en rivierdelta's komme sydrivieren en ôfspjaltings in protte foar.
Argel Fucks
(14 septimber 1974) is in eardere Brazyljaansk fuotballer. Earder spile foar Internacional, Verdy Kawasaki, Santos, Porto, Palmeiras, Benfica, Racing Santander, Cruzeiro, Ulbra en Hangzhou Greentown.
Magno Alves
(13 jannewaris 1976) is in Brazyljaansk fuotballer. Earder spile foar Ratrans, Valinhos, Independente, Araçatuba, Criciúma, Fluminense, Jeonbuk Hyundai Motors, Oita Trinita, Gamba Osaka, Al-Ittihad, Umm-Salal, Ceará, Atlético Mineiro, Sport Recife en Ceará.
Herfoarme tsjerke (Westergeast)
De Herfoarme tsjerke fan Westergeast is in oarspronklik oan de hillige Martinus wijde tsjerke fan de herfoarme gemeente Aldwâld-Westergeast.
Maatskippij ta Nut fan 't Algemien
Skiednis
thumb|Martinus Nieuwenhuyzen (1759–93) De Maatschappij van Konsten en Wetenschappen, tot nut van 't Algemeen waard yn 1784 yn Edam stifte troch in selskip fan seis persoanen wêrûnder Jan Nieuwenhuyzen, in doopsgesind learaar en predikant út Monnickendam. Ek syn soan Martinus Nieuwenhuyzen hearde ta de stifters en hie in grut oandiel yn sawol it opstellen fan de plannen as de útwurking dêrfan. By de politike konflikten tusken de prinsgesinden en patriotten kaam it prinsgesinde stedsbestjoer fan Edam yn konflikt mei de Maatskippij wêrfan de measte leden mei de patriotten sympatisearren. Dêrop waard yn Amsterdam in nij haadbestjoer fêstige, en waarden de algemiene gearkomsten tenei yn Amsterdam holden. Yn Rotterdam wie de heechlearaar Johan Jacob le Sage ten Broek aktyf.
Sunny Boy (bolle)
Sunny Boy (eins folút: Nehlssoan Skalsumer Sunny Boy; Skalsum, 26 maaie 1985 – Oerisel, 28 desimber 1997) wie in Holstein-Friesian-bolle, ôfkomstich út Skalsum, dy't fanôf 1990 nei jierren fan ferfal de Nederlânske molkfeefokkerij wer op 'e kaart sette. Mei't syn dochters op alle punten útsûnderlike goed skoarden, ûntstie der sa'n run op syn sperma, dat de fokkerijkoöperaasje dy't him yn eigendom hie, op in stuit sels farsk (ynstee fan ynferzen) sied fan him begûn te ferkeapjen, wat doedestiden unyk wie. De namme fan Sunny Boy rekke bekend by feehâlders de wrâld oer. Yn totaal produsearre er mear as 2 miljoen doazes sperma. Dêrmei is Sunny Boy noch altyd de wrâldrekôrhâlder fan meast brûke fokbolle ea.
Libben
Sunny Boy waard yn 1985 smiten te Skalsum, yn 'e stâl fan feehâlder Minne Blanksma. Dyselde joech him syn namme om't er sa'n "geweldich moai keal" wie, dat er der fleurich fan waard, "krekt as wie it in sinnige dei." Syn mem wie de Skalsumer ko Pytsje 175, dy't sels in Fryske mem en in Kanadeeske heit hie. Syn heit wie Nehls Chief Crusader, in bolle dy't yn 'e Feriene Steaten oankocht wie. Sunny Boy hie neffens kenners syn uterlik foar, mei in stevich gewicht fan 1.100 kg en in "robúste, fotosjenike kop sa't je mar selden sjogge."
De bolle wie boppedat fan grutte betsjutting foar de Nederlânske kowefokkerij yn it algemien. Oant de santiger jierren naam Nederlân op dat mêd nammentlik in liedend plak yn 'e wrâld yn, mar fanwegen in beskate tsjinnichheid om fokmateriaal út it bûtenlân oan te lûken, waard it doe ynhelle troch de Feriene Steaten en Kanada, en knoffele it omleech nei de middenmoat. Sunny Boy brocht Nederlân yn 1990 eigenhandich wer werom nei de top. Tsjin 1995 wie de bolle oer syn hichtepunt hinne, mar produsearre er dochs noch altyd 300.000 doazes sperma jiers. Yn 1996 waard er út produksje nommen nei't har medyske swierrichheden oan 'e geslachtsdielen oppenearre hiene. Holland Genetics wie fan doel en jou Sunny Boy in wolfertsjinne rêstige âlde dei, mar doe't er ein 1997 nije problemen oan 'e urinewegen krige, mei as gefolch oanhâldende slimme pine, waard besletten om Sunny Boy in spuitsje te jaan om him út syn lijen te ferlossen, wat daliks nei de krystdagen syn beslach krige. De bolle waard dêrmei 12 en in heal jier âld, wat in respektabele leeftyd is foar in ko.
WK Frysk damjen 2020
It WK Frysk damjen 2020 waard fan 3 oant en mei 8 maart 2020 holden yn 'e Fryske stêd Frjentsjer. It wie it twadde edysje fan it wrâldkampioenskip fan 'e tinksport Frysk damjen (net te betiizjen mei Nederlânsk of ynternasjonaal damjen, dat in hiele oare foarm fan 'e damsport is).
Mad Max 2
Plot
Yn ruil foar it sparjen fan syn libben liedt de gyropiloat Max nei in heuveltop ta dêr't se útsjoch wei hawwe op in oaljepompstasjon anneks oaljeraffinaderij. In groep fan inkele tsientallen kolonisten wint dêr mei in âlde jaknikker ierdoalje en ferwurket dy ta benzine dat opslein wurdt yn in oplizzer fan in tankwein. It pompstasjon wurdt belegere troch in kloft banditen mei in bûnt ferskaat oan auto's, motors en oare fiertugen. Max werkent ûnder harren Wez. De banditen besykje oanhâldend om it pompstasjon binnen te kringen, mar de kolonisten hawwe harren dêr goed barrikadearre en beskikke boppedat oer flammesmiters en pylk-en-bôge. Max brekt him der de holle oer hoe't er de benzine út it pompstasjon bemachtigje kin, en bliuwt ferskate dagen en nachten op 'e heuveltop om 'e ûntwikkelings yn 'e rekken te hâlden.
Ier op in moarn besykje ferskate kolonisten yn flugge fiertugen de besingeling fan it pompstasjon yn ferskate rjochtings te trochbrekken, mar se wurde allegear fuortendaliks efterfolge troch de banditen. Troch de fierrekiker sjogge Max en de gyropiloat hoe't ien fan 'e fiertugen fan 'e kolonisten fan 'e dyk riden wurdt, wêrnei't de beide ynsittenden derút skuord wurde troch Wez en ferskate oer banditen. De man wurdt mei pylken oan it wrak fan syn fiertúch fêstsketten, wylst de frou dêrnei foar syn eagen útklaaid en ferkrêfte wurdt. As Wez en de measte banditen har ôfjouwe om efter de oare kolonisten oan, sjocht Max syn kâns skoan en set er nei it wrak ta. Ear't er dêr arrivearje kin, wurdt de frou troch de iene efterbleaune bandyt lykwols deasketten. Max deadet de bandyt en knipt mei in betonskjirre de manlike kolonist los, dy't Nathan hjit, wêrnei't er him werombringt nei it pompstasjon.
Untfangst
Op 'e webside Rotten Tomatoes, dy't resinsjes sammelet, hat Mad Max 2 in tige heech goedkarringspersintaazje fan 98%, basearre op 42 ûnderskate resinsjes. De konsensuskrityk fan 'e webside, gearstald út al dy resinsjes, stelt: "[De film] is alles dat in Mad Max-ferfolchfilm wêze moatte soe: grutter, flugger, lûder, mar beslist net dommer." Op Metacritic, de wichtichste konkurrint fan Rotten Tomatoes, behellet Mad Max 2 in goedkarringspersintaazje fan 77%, basearre op 15 resinsjes. Mad Max 2 berikte al yn 'e 1980-er jierren de status fan cultklassiker en wurdt tsjintwurdich algemien beskôge as ien fan 'e bêste aksjefilms en ien fan 'e bêste ferfolchfilms ea makke.
Prizen
Mad Max 2 waard yn 1982 by de Saturn Awards nominearre yn fjouwer kategoryen, wêrûnder bêste regisseur, bêste senario en bêste kostúmûntwerp. De film wûn de priis foar bêste ynternasjonale film. Mad Max 2 waard ek nominearre foar de Hugo Award foar bêste dramatyske presintaasje. By de Australian Film Institute Awards (sa't de AACTA Awards, de wichtichste Australyske filmprizen, doe noch hieten) waard de film nominearre yn sân kategoryen, wêrûnder bêste kamerarezjy en bêste filmmuzyk. Mad Max 2 wûn de Australian Film Institute Awards foar bêste regisseur, bêste filmmontaazje, bêste produksje-ûntwerp, bêste lûd en bêste kostúmûntwerp.
Proven Guilty
Ynhâld
As Nelson frijlitten wurdt, fertelt er dat er op 'e horrorkonvinsje SplatterCon!!!, dêr't er ien fan 'e organisators fan is, op it húske siet doe't der in oar de wc-romte binnenkaam. Fuort dêrnei joech immen in gjalp as wied er yn deadsneed, mar tsjin 'e tiid dat Nelson de broek oplutsen en de doar iepen hie, lei Clark Pell, de eigner fan 'e âlde bioskoop njonken it hotel dêr't de konvinsje organisearre wie, hielendal yninoar slein bliedend op 'e flier en wie der fierders nimmen te sjen. Doe't fuort letter oaren op 'e skreau fan Pell ôfkamen, namen se oan dat Nelson de dieder wie. Molly freget Harry om 'e saak te ûndersykjen, om't se fermoedet dat der wat boppenatuerliks oan 'e hân is. Harry seit syn help ta, en betellet ek foar de taksyrit dy't Nelson nei de Ynternasjonale Lofthaven O'Hare bringt, dêr't er de bekende regisseur fan horrorfilms Darby Crane ôfhelje moat. Underweis stelt Harry fêst dat de auto dy't him nei it plysjeburo ta folge is, noch altyd efter harren oanriidt. Nei't se Nelson op O'Hare ôfset hawwe, stiet Harry derop om Molly thús te bringen, wat sy hielendal net wol. Diskear slagget it har lykwols net om Harry te bepraten, dat se sette nei it hûs fan Michael en Charity Carpenter ta. It docht bliken dat Molly dêr al in skoftke net mear wennet, om't se oanhâldend rûzje hat mei har mem. Fierders blykt dat Michael neat gewaarwurdt fan 'e oanwêzigens fan 'e ôfdruk fan Lasciël yn Harry syn holle, sadat Harry him skuldich fielt dat er syn freon al dy tiid ûntrûn is. Michael stiet op it punt om mei syn swurd op 'en paad, mar hy freget Harry om wat om Molly te tinken, wat Harry taseit.
It besyk oan it oare ferwûne famke giet in stik flugger. Hoewol't de lichaamlike ferwûnings (úteinlik) genêze sille, stelt Harry mei syn Wiere Sicht fêst dat har geast alhiel te flarden riten is. It famke reägearret nearne op, en Harry wit dat se dat ek nea wer dwaan sil. De âldman, Clark Pell, is wol by sûpe en stút. Hy hat in geastlik wan bruien hân dat de skriklike mishanneling fan syn lichem wol belykje kin, mar hy is âlder, en hat yn syn libben nei't it skynt wol faker aaklike dingen meimakke. Dêrtroch hied er mear wjerstân tsjin 'e oanfal op him. As Harry him ûnderfreget, jout Pell ta dat er tramtearre is troch it titelpersonaazje út 'e horrorfilm Hammerhands, en hy foeget dêroan ta dat dat de iennichste film wie dêr't er ea bang fan wurden is. Dat jout Harry in wichtige oanwizing oangeande de dieder fan 'e oanfallen. Hy ornearret dat it in fobofaach (letterlik: 'eangst-iter') wêze moat, in wêzen dat tart op 'e eangst dy't er oaren oanjeie kin.
As er risselwearret om in betsjoening oer it hotel te lizzen dy't him witte litte sil wannear't en wêr't in fobofaach út it Nevernever dizze reäliteit ynkringt, wurdt Harry ûnderbrutsen troch Sandra Marling, de foarsitter fan 'e feriening dy't de konvinsje organisearret. Sy fertelt him dat Molly no al oerenlang yn in hotelkeamer troch Greene en Rick ûnderfrege wurdt. Harry freget Lydia Stern om help, in sjoernaliste fan 'e Midwestern Arcane dy't alle gesachsdragers leaver út 'e wei geane. Hy ûnthjit har ynformaasje oer de boppenatuerlike foarfallen yn it hotel as se him helpe wol. Wylst Marling Molly har âlden skillet, ûnderbrekt Harry de ûnderfreging en befrijt Molly mei help fan Stern. Neitiid lûkt Harry him werom yn in hotelkeamer, dêr't er mei help fan Bob, dy't er meinommen hat yn in rêchsek, de betsjoening oer it hotel leit. Bob fertelt him dat de fobofaach foar 't neist stjoerd of oproppen is. As er út it Nevernever wei stjoerd is, beheint dat it tal mooglike dieders, mei't dêr in ûnbidige soad magyske krêft foar nedich is, lykas dy fan in keninginne fan ien fan 'e beide hôven fan 'e ierdgeasten. Folle mear foar de hân leit, dat er troch immen yn 'e minsklike wrâld oproppen is. Yn oerlis mei Bob beslút Harry om 'e oproppen fobofaach, sadree't it wêzen oerkomt út it Nevernever, as in boomerang op 'e opropper sels ôf te stjoeren.
Foar't se fierder útnaaie kinne, wurde se lykwols bûten wer ûnder skot nommen troch Darby Crane, dy't Rawlins deasjitte wol om Harry in leske te learen. Mar safier komt it net, want Harry syn healbroer Thomas Raith stapt mei in ôfseage jachtgewear út it skaad wei en sjit Crane yn 'e skonken, wylst de deawaande Mouse, dy't Thomas by him hat, ôfweeft mei Glau. Harry begrypt dan dat Thomas dejinge is dy't him de lêste tiid oeral yn Chicago folge hat. Fierders docht bliken dat Darby Crane eins Madrigal Raith is, in neef fan Thomas en in wite fampier dy't tart op eangstgefoelens krekt sa't Thomas sels tart op gefoelens fan lust. Glau is likemin in gewoane minske, mar ynstee in djin. Hoewol't Madrigal tajout dat er de tiid fan syn libben hân hat op SplatterCon!!!, ûntkent er dat hy de opropper fan 'e fobofagen is. Harry beseft dat er de wierheid sprekt, mar ek dat syn oanwêzigens op 'e horrorkonvinsje gjin tafal is: de wiere opropper woe perfoarst dat Harry tòcht dat Madrigal alias Crane de feroarsaker fan alle ûnk en wee wie. Foar't er dy gedachten goed en wol ûnder wurden witten hat te bringen, wurde Harry-en-dy oanfallen troch in nije, folle sterkere fobofaach, dy't Glau útinoar skuort en ymmún liket te wêzen foar Harry syn tsjoenderij. Madrigal makket fan 'e gaos gebrûk om út te naaien. Mei help fan Thomas en Mouse wit Harry it wêzen langernôch út te skeakeljen dat se mei de ferwûne Rawlins yn it buske fan Madrigal ûntkomme kinne.
Neitiid praat Harry mei Michael en bychtet op dat er de denaarje fan in fallen ingel opnommen hat, in bekentenis dêr't er hast twa jier tsjinoan skytskoarre hat. Michael reägearret troch te sizzen dat er dat al wist, om't er der dy deis tsjûge fan wie hoe't Nicodemus Archleone de denaarje by de Carpenters yn 'e tún smiet, dêr't lytse Harry, de jongste fan Michael en Charity, it ding opkrije soe doe't Harry it ûnder it hantsje fan 'e pjut weigriep (sjoch: Death Masks). Michael is bliid om te hearren dat Harry it muntstik bedobbe hat ûnder in heale meter beton, mar hy beseft dat dat betsjut dat it skaad fan Lasciël Harry noch yn 'e holle sit en him oanhâldend besiket te ferlieden om 'e denaarje wer op te dobjen. Hy riedt Harry oan om ôfstân te dwaan fan al syn (tsjoenders)krêften, mei't dat him foargoed rêde kinne soe, mar dat is foar Harry útsletten.
Protektoraat (Britske Eilannen)
Regear fan Richard Cromwell
Nei't Richard Cromwell bewiisd hie dat er noch it parlemint, noch it leger behearske, rôpen de opperofsieren fan it Nije Modelleger it âlde Rompparlemint wer gear. Dat stelde op 7 maaie in Komitee foar Feilichheid yn dat it foech oernaam dat earder troch de Ried fan Steat fan 'e beskermhear útoefene wie. Op 19 maaie waard it Komitee ferfongen troch in nije Ried fan Steat dy't folslein ûnder it gesach fan it Rompparlemint stie. Richard Cromwell waard nea formeel ôfset of arrestearre, mar oan syn bewâld waard stap foar stap in ein makke, en hysels ferdizene stadichoan út it regear oant er op 25 maaie syn ûntslach yntsjinne. It Protektoraat waard fan dat stuit ôf beskôge as it wurk fan in usurpator, nammentlik Oliver Cromwell, en yn it plak derfan kaam in nij steatsferbân, it Mienebêst fan Ingelân, Skotlân en Ierlân. Dat bliek neitiid in, nochal gaoatyske, oergongsperioade te wêzen, dêr't yn 1660 de Restauraasje fan it Hûs Stuart op folge.
Martin Droeshout
Njonken portretten (bygelyks dy fan John Foxe, John Howson en George Villiers, de earste Hartoch fan Buckingham) makke Droeshout ek allegoarysk, mytysk en satirysk wurk.
Brulloft yn Kana
It wûnder
Jezus, syn mem Marije en de learlingen fan Jezus wiene útnoege op in brulloft fan in net fierder neamd pear yn it plak Kana (Galiléa). Doe't op de brulloft de wyn oprekke gyng Marije nei Jezus om dat te fertellen. Jezus andere Marije mei de wurden "Lit dat mar oan my oer frou, it is myn tiid noch net". Marije giet dan nei de betsjinning en jout harren it advys om it fierder oan Jezus oer te litten. Dan jout Jezus de betsjinning de opdracht om de grutte wetterkrûken fan it hûs, dy't neffens joadsk gebrûk foar de rituele suvering ornearre wiene, fol te jitten mei wetter. Nei't hja dat dien hiene liet Jezus wer wat út ien fan dy krûken skeppe en it priuwe troch de feestlieder. De feestlieder gyng dêrnei mei it wetter dat yn wyn feroare wie nei de breugeman en seit dan tsjin de breugeman: "Elkenien set earst de bêste wyn op en as de minsken sa fleurich binne dat hja dêr gjin erch mear yn ha de wyn fan minder goede kwaliteit, mar jo hawwe de bêste wyn oant no ta bewarre".
Franz Ferdinand (band)
Yn 2004 brocht de band de earste single “Darts of Pleasure” út, mar dy wie net sa suksesfol. De twadde single “Take me out” fan it debútalbum Franz Ferdinand soarge foar in trochbraak. Der binne noch in tal oare singles fan dat album útbrocht: “The Dark of the Matiné”, “This Fire” en “Michael”. Dizze singles binne noch gau ris op de radio te hearren. Fan it twadde album You Could Have It So Much Better kamen de singles “Do you want to” en “Walk away”. De band jout in soad konserten, sawol yn eigen lân as yn it bûtenlân. Se hawwe ek op grutte festivals spile sa as Lowlands, Rock Werchter, Glastonbury, Pinkpop en Pukkelpop.
Africa (pornografysk aktrise)
Africa (16 oktober 1981) is in Amerikaansk pornografysk aktrise fan Afro-Amerikaansk komôf, dy't berne is yn steat Arkansas. Hja makke har debút yn in pornografyske film yn 2000. Neffens har offisjele opjefte is se 1.60 m lang, mei in gewicht fan 54 kg en kupmaat 34G. Yn it begjin fan har karriêre brûkte hja ek wol de artystenammen Private Stock, Jada Kiss en Africh.
Olympysk Stadion
It Olympysk Stadion fan Olympyske Spullen is it haadstadion fan dy spullen. Ornaris is dit it stadion dêr't de seremoanjes hâlden wurde, en by de Simmerspullen is it it stadion dêr't de stadion-atletyk hâlden wurdt.
Jaimie Alexander
Karriêre
Yn 2013 kroep Alexander ek foar de twadde kear yn 'e hûd fan Sif, foar in rol yn Thor: The Dark World, it ferfolch op Thor. Dyselde rol spile se dêrnei noch ferskate kearen, lykas twa kear yn in crossover-gastrol yn 'e fantasytillefyzjesearje Agents of S.H.I.E.L.D. (2014 en 2015), in kear yn 'e searje Loki (2021) en as stimaktrise yn it fideospultsje Thor: God of Thunder (2011) en twa kear yn 'e searje Wat If…? (2021). Yn 'e twadde ferfolchfilm Thor: Ragnarok (2017) ûntbriek Alexander har Sif, mar yn Thor: Love and Thunder (2022) spile se wer mei.
Reginald fan Crawford
Reginald fan Crawford (Ingelsk: Reginald de Crawford of Reginald Crawford; yn Skotlân, 12?? – Carlisle (Ingelân), mids febrewaris 1307) wie in Midsiuwsk Skotsk ridder fan mingd Normandysk en Skotsk komôf, dy't yn 'e Skotske Unôfhinklikheidsoarloggen tsjin 'e Ingelsen focht. Hy waard yn 1307, nei de Slach by Loch Ryan, kriichsfinzen nommen en eksekutearre.
McKenzie Lee
Libben en karriêre
Yn 2006 loek Lee har werom út 'e pornoyndustry, mar yn 2009 makke se in comeback. Yn oktober fan dat jier tekene se in kontrakt mei de studio Digital Playground, mar dat ferbriek se al nei twa moannen. Neitiid wurke se foar harsels, oant se har úteinlik yn 2013 op 'e nij út 'e pornoyndustry weromloek, en diskear wierskynlik foargoed, mei't se ek har webside opdoekte.
Bellingwolde
Skiednis
De hearlikheid Bellingwolde en Blijham wie tegearre mei Westerwâlde in Generaliteitslân. It gebiet waard út namme fan Grins bestjoerd troch de drost fan Wedde. Yn Bellingwolde en Blijham bleau it âlde Fryske lânrjocht fan it Reiderlân út 1471 jilden. De hearlikheid hie in eigen lânrjochter en rjochtshûs yn Bellingwolde. De fêstings Aldeskâns en Nijeskâns foelen dêrfoaroer ûnder it gesach fan de Steaten fan Fryslân, dy't tegearre mei Grins de fêstings en it garnisoen finansieren.
Ferfier
Bellingwolde leit oan de N369 dy't yn Blijham oansluting jout op de N368 en yn Dútslân op de A31.
Sint-Annatsjerke (Jerevan)
De Sint-Annatsjerke (Armeensk: Սուրբ Աննա Եկեղեցի; Surb Anna Yekeghets'i) is in armeensk-apostoalyske tsjerke yn it distrikt Kentron fan de Armeenske haadstêd Jerevan. De yn 2015 iepene tsjerke stiet by de 13e iuwske Katoghike-tsjerke.
Skiednis
De bou fan de tsjerke sette yn 2011 útein en waard foltôge yn 2014. Op 30 april 2015 waard de tsjerke konsekrearre troch katolikos Karekin II.
The Dukes of Hazzard (telefyzjesearje)
Utgongspunt fan 'e plot
Troch it smokkeljen fan eigenstookte wisky of om't se lju te help komme dy't op 'e iene of oare manear yn 'e swierrichheden sitte, krije Bo en Luke it almar wer oan 'e stôk mei de troch- en trochkorrupte county-kommissaris Jefferson Davis (J.D.) Hogg, better bekend as Boss Hogg. Dat is in lytse, tûntsjerûne, kealjende man dy't omrint yn in folslein wyt trijedielich kostúm mei hoed, en him ride lit yn in wite, iepen Cadillac Coupe de Ville mei grutte bollehoarnen oan 'e foarkant befêstige. Boss Hogg is troud mei de suster fan 'e domme, omknoffeljende sheriff Rosco P. Coltrane, dy't de Dukes eltse ôflevering wol in kear neisit yn syn Dodge Monaco-plysjewein, wêrby't er yn 'e regel op in stuit in ûngemak kriget dat him belet om 'e efterfolging fuort te setten, wylst de Dukes har, geiend fan wille, út 'e fuotten meitsje. Rosco liket frjemd genôch nea wat oer te hâlden oan al dy akkefytsjes, al boartsje twa ôfleverings, Coltrane vs. Duke, út seizoen 4, en Too Many Roscos, út seizoen 6, mei it idee dat er licht ferwûne rekke is by in efterfolging.
Adaptaasjes
Ek waarden der seis ûnderskate fideospultsjes basearre op 'e oarspronklike searje, dêr't The Dukes of Hazzard: Return of the General Lee, út 2004, it bekendste fan is. Yn 2005 skreau Allison Moore it toanielstik Hazzard County, dat ek op 'e searje weromgiet.
Ice Station Zebra (film)
Opbringst
Ice Station Zebra brocht yn 'e bioskopen yn 'e Feriene Steaten en Kanada $4,6 miljoen op, en yn alle oare lannen en territoaria $11,1 miljoen. Wrâldwiid kaam de opbringst dêrmei út op $15,7 miljoen. Ofset tsjin it budget fan $10 miljoen betsjut dat in winst fan $5,7 miljoen, hoewol't dêr de marketingkosten noch wol ôf moatte.
De Griene Stjer (rekreaasjegebiet)
Beskriuwing
De Griene Stjer is yn 'e jierren '60 fan 'e tweintichste iuw oanlein om 'e Lytse Wielen hinne, en beslacht tsjintwurdich in oerflak fan mear as 1.000 hektare. It bestiet, njonken wat beskerme leechfean, út markes en puollen dy't foar it meastepart keunstmjittich oanlein binne, mei dêromhinne gersfjilden, strannen en beplanting fan strewelleguod en beammen. Der komme ferskate beskerme bistesoarten foar, lykas de marflearmûs, de wetterpipermûs en de porsleinhin. It terrein is trochkrúst mei kuier- en fytspaden, en is opnommen yn it fytsrûtenetwurk fan noardeastlik Fryslân. Troch resinte útwreiding leit De Griene Stjer no yn it westen suver tsjin 'e Ljouwerter wyk Camminghabuorren oan. Yn it easten grinzget it oan 'e beboude kom fan Tytsjerk en de Bosk fan Ypey.
Keatsferiening Jan Bogtstra
Skiednis
De leden fan Keatsferiening Jan Bogtstra lykje yn 't earstoan benammen út 'e hegere maatskiplike klassen kommen te wêzen, mei't de Frjentsjerter arbeiders yn 1896 in eigen klup oprjochten, mei as namme Keatsferiening De Iendracht. De ûnderlinge ferhâldings tusken de beide ferienings wiene lykwols goed, in advertinsje yn acht nommen dy't yn 1897 troch De Iendracht publisearre waard. Dêryn waard nammentlik de eigen ledepartij oankundige, dy't ferkeatst wurde soe op it terrein fan Keatsferiening Jan Bogtstra, dy't dat foar dat doel goedgeunstich ôfstien hie.
Barbara fan Nikomeedje
Ferearing
De feestdei fan de hillige Barbara is sûnt de 12e iuw de fjirde desimber. Yn 'e folksmûle waard dy dei Barbaradei neamd. De datum fjouwer desimber is ek troch guon protestantske denominaasjes yn de protestantske nammekalinder oernommen. Yn it ramt fan de tsjerklike herfoarmings fan it Twadde Fatikaanske Konsylje waard Barbara fanwegen de legindefoarming om har persoan fan de Romeinske kalinder skrast. Fanwegen de grutte ferearing ûnder it folk bleau har feestdei regionaal lykwols yn eare.
Joachim (hillige)
Oerlevering
De feestdei fan de hillige Joachim waard eartiids op 16 augustus fierd. Op de roomske kalinder falt de feestdei fan Joachim tsjintwurdich tegearre mei dy fan syn frou Anna op 26 july.
Jayden Simone
Jayden Simone (24 novimber 1987) is in rêstend Amerikaansk pornografysk aktrise fan Afro-Amerikaansk komôf, dy't berne is yn Kolumbus, yn 'e steat Ohio. Hja makke har debút yn in pornografyske film yn 2007. Neffens har offisjele opjefte is se 1.63 m lang, mei in gewicht fan 48 kg en kupmaat 34C. Yn it begjin fan har karriêre brûkte hja ek wol de artystenammen Jaden Simone en Jayden Sass.
Tsjerke fan Ealsum
De herfoarme tsjerke fan Ealsum is in tsjerkegebou yn de gemeente Dongeradiel.
Hvidovre (gemeente)
De gemeentlike weryndieling fan 2007 hie foar Hvidovre gjin gefolgen.
Bernardo Fernandes da Silva
(20 april 1965) is in eardere Brazyljaansk fuotballer. Earder spile foar Marília, São Paulo, Bayern München, Internacional, Santos, América, Vasco da Gama, Corinthians, Cerezo Osaka en Atlético Paranaense.
Herfoarme tsjerke (Easterlittens)
Arsjitektuer
De tsjerke bestiet út in westlike toer, it tsjerkeskip en in healrûn koer. Op it skip is in lytse dakruter mei in klokje. Oan de noardlike kant is in sakristy oanboud (letter yn gebrûk as tsjerkeriedskeamer). De tsjerke is benammen boud fan bakstien, mar der binne yn de noarlike muorre ek grutte dielen fan dowestien. Yn de noardlike muorre is ek noch in moaie tichtmitsele yngong te sjen. De finsters binne foaral spitsbôgich, mar yn it mitselwurk lizze noch heechlizzende âlde, tsjintwurdich tichtmitsele romaanske finsters.
Jirnsumer Moeting
Oer it byld
Op 5 juny 2010 is it pylgermonumint de Jirnsumer Moeting ûntbleate. De ûntbleating barde tsien jier nei de iepening fan it Jabikspaad. By de ûntbleating lei oer it monumint in grut wyt kleed mei it opfallend blauwe krús fan Jirnsum. Yn de mande mei in tal opfallend klaaide pylgers helle de Fryske deputearre Hans Konst de kleden fan it monumint en fan it ynformaasjepaniel. Steande op it monumint waard troch 'pylger' Jan Romkes van der Wal in mytysk pygerferhaal ferteld.
Fingaalsk
Skiednis
Krekt as it Yola fan County Wexford, yn it uterste súdeasten fan Ierlân, ûntstie it Fingaalsk nei alle gedachten troch de fêstiging fan Ingelske kolonisten yn súdeastlik Ierlân yn 1169. Yn 'e fjirtjinde iuw wûn de Ierske taal dat gebiet lykwols werom op it Ingelsk, wêrby't twa taalenklaves, dy fan it Yola en it Fingaalsk, oerbleaune. Fan gefolgen moatte de kolonisten it kontakt mei Ingelân grutdiels ferlern hawwe, sadat harren sprektalen har yn it resultearjende relative isolemint yn in eigen rjochting ûntwikkelje koene.
Loug
Groot Loug
De stêd Grins hat as bijnamme: Groot Loug (Grut Doarp). De ynwenners fan de rêst fan de provinsje wurde ek wol (lykas yn it Grinslânske folksliet) Volk van Loug en Stad neamd. Dêrby slacht "Stad" op de stêd Grins en "loug" op de Ommelannen, dêr't hast allinnich doarpen binne.
Dryden Vos
Yn Solo
Han, dy't sympaty hat foar Enfys-en-dy, beslút om te besykjen Dryden Vos te bedragen en it coäxium oan 'e Wolkeriders ta te spyljen. Beckett fynt dat te riskant, dat hy winsket Han-en-dy it bêste en set ôf. As Han, Qi'ra en Chewbacca letter yn it jacht fan Vos arrivearje, wit dy al ôf fan Han syn plan om it coäxium oan 'e Wolkeriders te jaan en Vos ôf te konfoaien mei in substânsje dy't inkeld op coäxium liket. It docht bliken dat Beckett streekrjocht nei Vos ta gien is om Han te ferrieden. Vos hat sadwaande al syn liifwachten op twa nei stjoerd om Enfys en de Wolkeriders finzen te nimmen en, nei't se it coäxium feilichsteld hawwe, te fermoardzjen. De fetten dy't de Wolkeriders by har hawwe, blike lykwols leech te wêzen, en as it masker fan Enfys ôfgiet, blykt dêrefter in doarpeling fan Savareen beskûl te gean. Han hie nammentlik al rekkene op Beckett syn ferrie, dat hy hat it echte coäxium meinommen nei it jacht fan Vos om him te fluch ôf te wêzen.
Panama City (Floarida)
Skiednis
Panama City waard oan 'e ein fan 'e njoggentjinde iuw stifte ûnder de namme Harrison. In lânûntwikkelder dy't fan George Mortimer West hiet, joech yn 1903, doe't de orizjinele Panama City yn 'e Feriene Steaten oates en toates yn it nijs wie fanwegen de oanlis fan it Panamakanaal, de oandriuw om it plakje om te neamen. Hy hope dêrmei de belangstelling oan te fiterjen foar perselen grûn dy't er te keap hie. As rasjonalisaasje foar de nammeferoaring waard oanfierd dat Panama City op in rjochte line lei tusken Chicago en de Panameeske haadstêd.
Ienrjochtingsferkear
Tapassing
300px|thumb|right|Oersicht fan in ienrjochtingssysteem thumb|Ienrjochtingsstrjitten yn [[Schwerin, Dútslân]] Ienrjochtingsstrjitten kinne part fan in systeem fan ienrjochtingsferkear wêze om in bettere ferkearsstreaming te krijen. Yn in soad binnenstêden yn de Feriene Steaten, dy't yn in foarm fan in roaster boud waarden en de strjitten rjocht binne, binne de measte strjitten ienrjochtingsstrjitten. Dêr is in systeem geande dêr't allinnich mar rjochts ôfslein wurde kin.
Himelfeartkleaster op de Zilantovheuvel
Skiednis
Yn 1918 waarden tsien muontsen fan it kleaster sûnder rjochtsaak foar de muorre fan it kleaster deasketten, nei't se fan kollaboraasje mei de Witen beskuldige waarden. Ien fan de muontsen, wêrfan't se tochten dat er dea wie, wist út te piken nei it Jehannes de Doperkleaster yn de stêd, dêr't er it ferhaal die oer de moard. Yn 1998 waarden de muontsen as marlers fan it Zilantovski-kleaster hillich ferklearre. It kleaster stie nei de moard op de muontsen in skoftke leech, maar waard al rillegau wer bewenne troch nonnen. Dat duorre net lang want yn de jierren 1920 waard de kleastermienskip dochs noch troch de bolsjewiken ûntbûn. It begraafplak fan it kleaster, dêr't in soad foaroansteande minsken harren lêste rêstplak fûnen, waard yn de jierren 1930 ferneatige, wylst ek de measte kleastergebouwen ôfbrutsen waarden.
Kantoar
Oan 'e ein fan 'e njoggentjinde iuw en it begjin fan 'e tweintichste iuw waarden kantoarwurkers yn grutte romten byinoar pleatst, sadat de baas harren wat yn it each hâlde koe. Tsjin 'e midden fan 'e tweintichste iuw kaam men lykwols ta de konklúzje dat benammen foar privacygefoelich wurk (lykas by banken, fersekeringsmaatskippijen en de oerheid) in ôfsletten wurkromte needsaaklik wie. Dêrta waarden yn Jeropa faak aparte kantoarfertrekken foar ien of twa wurkers ynrjochte, hoewol't men yn 'e Feriene Steaten in soad gebrûk makke fan saneamde cublicles: in grutte romte dy't mei net oan it plafon ta rikkende skudden ferdield is yn lytse wurkhokjes sûnder ruten of doarren (mar inkeld mei in ûnôfslútber doarsgat). Sûnt de 1990-er jierren is it wer yn 'e moade rekke om grutte oantallen (oant wol tweintich of noch mear) kantoarwurkers byinoar yn in grutte seal te setten, dy't oantsjut wurdt as in 'kantoartún'.
Atletyk op de Paralympyske Simmerspullen 1996
4x100 m T52-53*
{| width=60%
De Eendracht (Gieterveen)
Beskriuwing
De Eendracht is in op in stiennen achtkant steande rûne bakstiennen stellingmûne fan fiif ferdjippings mei in fiif meter hege stelling. De roeden hawwe in flecht fan 19,25 meter. De binnenroede hat selsswichting, wylst de oare roede âld-hollânsk hekwurk hat. De as is fan smei-izer en getten troch De Muinck Keizer út Martenshoek. Boppe yn de mûne binne twa koppel mealstiennen dy't op wynkrêft wurkje. It mealwurk ûnder op de flier hat in elektryske oandriuwing.
Wynmûnepark
Op see
Fierders binne der plannen foar de Hollânske kust, boppe de Waadeilannen en yn de Dútske Bocht in stikmannich wynmûneparken te bouwen. Ek op de Doggersbank, op de grins fan de Britske, Deenske, Dútske en Nederlânske parten fan de Noardsee, binne plannen foar in keunstmjittich eilân fan guon kante kilometer om fan dêrút in wynmûnepark te bouwen. It park moat in totaal opwekkingsfermogen fan 9.000 megawatt opsmite.
Yn Fryslân
Yn Fryslân binne der trije wynmûneparken:
Bisdom Grins-Ljouwert
It bisdom mei de sit yn de stêd Grins omfiemet Grinslân, Fryslân en Drinte en de Noardeastpolder.
Agabus
Agabus is in profeet, dy't yn it Nije Testamint neamd wurdt. Hy wurdt tradisjoneel beskreaun as ien fan de twaensantich learlingen yn Lukas, dy't der op út stjoerd waarden om it evangeelje te ferkundigjen.
Bisdom Haarlim-Amsterdam
Earste stifting
Yn it ramt fan in weryndieling fan de tsjerklike hiërargy yn Nederlân stifte paus Paulus IV op oantrunen fan lânfâld Filips II yn 1559 fiif nije bisdommen. It bisdom bestie mar in koart skoftke, want yn 1578 foel Haarlim yn de hannen fan de kalvinisten en de biskop moast de stêd útflechtje. Oant dy tiid hie it bisdom mar twa biskoppen hân:
Twadde stifting
Yn 1833 waard in apostoalysk ordinariaat yn Haarlim stifte mei as ordinarius Cornelis Ludovicus van Wijckersloot van Schalkwijk (1786–1851). It bisdom Haarlim waard op 5 maart 1853 stifte en de earste biskop wie Franciscus Josefus van Vree.
Menorah (Drachten)
De Menorah wie in tsjerkegebou yn de Drachtster wenwyk De Wiken.
Winchester (Firginia)
Winchester is ien fan de 38 ûnôfhinklike stêden yn de Amerikaanske steat Firginia. It is de haadstêd fan Frederick County.
Geografy
Winchester leit yn de Shenandoah Delling, dy't tusken it Blue Ridge-berchtme en it Allegheny-berchtme leit. De stêd hat in oerflak fan 24,2 km2, hast hielendal lân. De U.S. Highway 50 rint troch de stêd yn east-west rjochting, en yn de noard-súd rjochting rinne de U.S. Highway 11 en de Interstate 81 troch Winchester. Seis kilometer súdeastlik fan it Sintrale Sakedistrikt leit it fleanfjild fan de stêd.
Universiteit Utert
Skiednis
Yn 1634 krige Utert in yllústere skoalle dêr't nei de Latynske skoalle in ferfolchoplieding folge wurde koe. De yllústere skoalle waard ferbûn oan de Hiëronymusskoalle en twa jier letter ferheft ta universiteit. De iepening fan de Universiteit Utert wie op 26 maart 1636. De inaugurale rede waard holden troch heechlearaar teology Gisbertus Voetius; de earste rector magnificus wie heechlearaar rjochten en wiskunde Bernardus Schotanus. De universiteit hie by de iepening inkelde tsientallen studinten en sân heechleararen ferdield oer fjouwer fakulteiten: de filosofyske, dy't alle studinten in propedeuze oanbea, en de trije hegere fakulteiten, de teologyske, de juridyske en de medyske.
De Universiteit Utert is fertsjintwurdige yn de Stichting Akademysk Erfguod, in stichting mei as doel om universitêre kolleksjes en kultuerskatten te behâlden.
Exxxotica Fan Choice Award
De Exxxotica Fan Choice Awards binne in groep Amerikaanske publyksprizen dy't ienris yn it jier takend wurde foar de bêste pornografyske films. Se besteane sûnt 2006 en wurde útrikt op 'e Exxxotica (ek wol it Exxxotica Expo neamd), in trijedeiske eroatyske fak- en publyksbeurs, dy't organisearre wurdt troch Victory Tradeshow Management. De Exxxotica kin him altiten foarstean litten op 'e oanwêzigens fan grutte nammen út 'e Amerikaanske pornoyndustry; sa is de beurs yn it ferline besocht troch Jenna Jameson, Tera Patrick en Ron Jeremy.
Skotske Nasjonale Partij
Skiednis
Dy groei sette troch yn 'e jierren njoggentich, en by de earste ferkiezings foar it nije regionale Skotske Parlemint, yn 1999, einige de SNP as twadde partij fan it lân, nei Labour, mar foàr de Liberaal-Demokraten en de Konservative Partij. Sadwaande foarme de SNP doe de wichtichste opposysje tsjin it regionale regear, dat út in koälysje fan Labour en de Liberaal-Demokraten bestie. By de regionale ferkiezings fan 2003 feroare der praktysk neat, mar by dy fan 2007 stribbe de SNP mei 47 sitten (fan 129) Labour (mei 46 sitten) foarby as grutste partij yn it Skotske Parlemint. Doe koene de nasjonalisten in minderheidsregear foarmje, dat stipe waard troch de Skotske Griene Partij. De lieder fan 'e SNP, Alex Salmond, waard sadwaande de fjirde premier fan Skotlân, en hoewol't Labour, de Liberaal-Demokraten en de Konservativen doedestiden foarseine dat it mei de nasjonalisten oan it bewâld wol gau op 'e non rinne soe mei Skotlân, wist Salmond syn perioade út te sitten. Sterker noch, by de regionale ferkiezings fan 2011 wûn de SNP in mearderheid fan 64 sitten yn it Skotske Parlemint (wylst it kiessysteem yn Skotlân spesjaal ûntwurpen wie om foar te kommen dat ien partij in absolute mearderheid winne kinne soe). Salmond koe dus trochregearje, no mei in mearderheidsregear, en de nasjonalisten fielden har sterkernôch om einlings oer ûnôfhinklikheid foar Skotlân te begjinnen.
Fertsjintwurdiging
Yn maaie 2015 besette de SNP:
Dimitri van Toren
Wurkpaad
Yn de jierren tachtich woe Van Toren wat mear ta rêst komme en ferfear nei Yndia. Dat smiet yn 1990 in nij album op, ynspirearre troch de Yndiaaske kultuer ûnder de titel Alsof de maan de aarde kust. Ien fan de nûmers wie wer Hé, kom aan, ditkear foar ien kear yn 'e mande mei Flairck.
Herlev (gemeente)
Yn de gemeente stiet it heechste gebou fan Denemark, it sikehûs fan Herlev. It waard yn 1976 boud en der binne 710 pasjintenkeamers ûnderbrocht. Oant 2003 wie it noch it heechste gebou fan hiel Skandinaavje.
David Copperfield (roman)
David Copperfield, mei deselde namme yn it oarspronklike Ingelsk, al is de folsleine titel eins The Personal History, Adventures, Experience and Observation of David Copperfield the Younger of Blunderstone Rookery (Which He Never Meant to Publish on Any Account), is in roman fan 'e hân fan 'e grutte Britske skriuwer Charles Dickens (1812-1870). Dit boek, dat beskôge wurde kin as in ûntwikkelingsroman, fertelt it ferhaal fan 'e jonge David Copperfield fan syn jonge bernejierren oant syn folwoeksenens. It is ien fan Dickens syn bekendste romans, en stiet derom bekend dat de skriuwer der in protte autobiografyske eleminten yn ferwurke. David Copperfield waard foar it earst publisearre yn 'e foarm fan in fúljeton yn 'e jierren 1849-1850, en dêrnei as boek yn 1850. De Fryske oersetting, fan Geart fan der Mear, ferskynde yn 2015.
Ynhâld
De roman beskriuwt it libben fan 'e David Copperfield yn it ik-perspektyf, as wie it troch David sels skreaun. David wurdt berne te Blunderstone, yn it Ingelske greefskip Suffolk, deunby Great Yarmouth yn it oangrinzgjende greefskip Norfolk. Dat bart yn 1820, in healjier nei de dea fan syn heit. Syn earste jierren bringt er yn relative gelokkigens troch mei syn mem en harren freonlike húshâldster Peggoty. As er sân jier is, wertrout syn mem lykwols mei in Edward Murdstone. By dat heuchlike barren is David lykwols net oanwêzich, om't er te útfanhûzjen stjoerd is by Peggoty har famylje yn Great Yarmouth. De reden dêrfoar is dat syn mem it te drok mei it trouwerij hat om om him te tinken, mar dêrnjonken is David it ek net mei it houlik iens, en dat stekt er net ûnder stuollen of banken.
Sex Award
De winners fan 'e Sex Awards wurde bepaald troch de fans op in dêrta ynrjochte webside stimme te litten. De earste útrikkingsseremoanje fûn plak op woansdei 9 oktober 2013 te Los Angeles. Guon fan 'e winners wiene Asa Akira, yn 'e kategory pornostjer fan it jier; Bonnie Rotten, yn 'e kategory meast seksy nije aktrise; Ashley Fires, yn 'e kategory meast seksy pornostjer; en Riley Steele, yn 'e kategory bêste lichem fan 'e pornoyndustry. Pornofeteraan Ron Jeremy krige in lifetime achievement award ("oeuvrepriis") foar syn hiele karriêre.
Liuwe Tamminga
Karriêre
thumb|185px|Oargel en heechalter fan [[San Petronio yn Bologna, wurkplak fan Liuwe Tamminga]]
Marije-Himelfearttsjerke (Wytgaard)
Skiednis
It alter fan de Himelfearttsjerke is fersierd mei in moazaïek fan Marije. Op it moazaïek wurdt ek de âlde Cuyperstsjerke ôfbylde. Yn 2017 krige de tsjerke in krúswei. De staasjes binne ôfkomstich út de yn 2017 foar de earetsjinst sletten Sint-Markustsjerke fan Jirnsum.
Grabby Award
De Grabby Awards komme fuort út 'e Adult Erotic Gay Video Awards, dy't tusken 1991 en 1998 bestiene. Se waarden oprjochte en jierrenlang organisearre troch it blêd Gay Chicago Magazine, mar yn 2009 besleat dat dermei te stopjen. Sûnt wurde de prizen organisearre troch it twawyklikse tydskrift Grab Magazine, dat himsels omskriuwt as "Chicago's meast foaroansteande LGTB-útjefte". Publykrjochtlik binne sawol de Grabby Awards as Grab Magazine ûnderbrocht yn 'e holding Grabbys, LLC.
El Paso (Teksas)
Skiednis
Om 1950 hinne waard der yn 'e neite fan El Paso oalje fûn, wat de stêd der wer boppe-op holp. Foar de nije oaljeyndustry wiene in soad leech oplate arbeiders nedich, en dy waarden fierhinne út Meksiko helle. Dêrnjonken waarden der tusken 1942 en 1956 ek Meksikaanske lânarbeiders oanlutsen om op it yn 'e Krisisjierren troch blanken fierhinne ûntfolke rekke plattelân yn 'e lânbou te wurkjen. Sadwaande wiene de Meksikanen tsjin 1965 wer yn 'e mearderheid. Tsjin dy tiid begûn de hannel mei buorlân Meksiko ek in saak fan belang te wurden, en dat holp El Paso om oant de dei fan hjoed trochgroeie te kinnen.
Sint-Martinusbasilyk (Fenlo)
Skiednis
Nei't earder al yn 1511 ûnder in belis fan de stêd en letter ek de swiere ierdskodding fan 1532 de toer slim skeinde, foelen twa iuwen letter dielen fan de toer del. Yn 1774 folge de sloop fan de rest fan de toer en yn 1776 wie de bou fan in nije toer. Dy toer wie no mei 49 meter leger as de foargonger, mar krige wer in lantearne mei sipel as bekroaning.
Ynterieur
De brânskildere glês-yn-leadramen binne fan nei de kriich en waarden troch Charles Eyck en Daan Wildschut makke. Om de tsjerke hinne steane noch inkelde 17e iuwske grêfkrusen.
Slick Rick
Richard Walters, artystenamme Slick Rick, ek MC Ricky D en The Ruler, (Londen, 14 jannewaris 1965), is in Grammy-nominearre Britsk-Amerikaanske Old-school hip-hop rapper.
Houwingaham
Skiednis
It doarpsgebiet fan Houwingaham lei oan beide kanten fan de hjoeddeiske Dútsk-Nederlânske grins.
Robin Meade
Oare beuzichheden
Meade publisearre yn 2009 it boek ''Morning Sunshine! How to Radiate Confidence and Feel It, Too ("Moarntydssinneskyn! Hoe't Men Selsfertrouwen Utstrielje en It Ek Fiele Kin"), dat yn 'e bestsellerlist fan 'e New York Times'' kaam te stean. Sels hat se dy publikaasje omskreaun as in "non-fiksje/ynspirasjoneel/autobiografysk boek".
Chely Wright
Karriêre
Wright har grutte trochbraak kaam lykwols yn 1999, mei it nûmer Single White Female, fan 'e cd mei deselde namme. Dêrmei kaam se op it earste plak yn 'e countryhitparade te stean, en it smiet har teffens har earste gouden plaat op. It jiers dêrop skreau en song se mei kollega Brad Paisley it duët Hard to Be a Husband, Hard to Be a Wife, dat útbrocht waard op de sammel-cd 75 Years of the Grand Ol' Opry. Dêrmei sleepten se nominaasjes foar sawol in Country Music Association Award as in ''Academy of Country Music Award yn 'e wacht.
Ein dat jier brocht se fia it ynternet en ferskate radiostasjons in single út mei as titel Bumper of My S.U.V., basearre op in oanfarring mei in opsternaat frommes oer de stikker fan it Amerikaanske Korps Mariniers dy't se op har efterbumper hie. It súkses fan dy single waard opfolge troch de publikaasje fan in e.p., mei as titel Everything, dy't eksklusyf te krijen wie op Wright har eigen webside. De goede ferkeapsifers dêrfan laten ta in nij kontrakt mei it label Dualtone Records, dêr't Wright yn febrewaris 2005 har sechsde album, The Metropolitan Hotel, útbrocht. Yn 2008 folge in kontrakt mei Vanguard Records, dêr't op 4 maaie 2010 har sânde (en oant heal 2014 ta lêste) album útkaam. De cd hiet Lifted Off the Ground, en omfette û.o. it ritmyske Notes to the Coroner en it dramatyske Wish Me Away.
Priveelibben
Uteinlik kaam Wright ta it ynsjoch dat der neat mis mei is om jin as frou seksueel oanlutsen te fielen ta oare froulju. Tusken 2004 en 2006 fertelde se har direkte famylje en in pear goede freonen dat se lesbysk wie. Yn 2007 naam se it beslút om publyklik út 'e kast te kommen, mar se woe it goed dwaan, der kontekst oan jaan, dat se skreau earst har autobiografy. Op 3 maaie 2010 die it tydskrift People Magazine ferslach fan Wright har coming out, en letter dy moanne ferskynde har autobiografy Like Me, wêryn't se it hiele ferhaal út 'e doeken die. Dêrmei waard se eins de earste grutte Amerikaanske countrystjer dy't út 'e kast kaam.
Sinnamon Love
Pornokarriêre
Love wurke oerdeis as ferkeapster yn in kleanwinkel en learde jûns foar ferpleechster, doe't se benei kommen waard troch in ympressario út 'e pornoyndustry, dy't har foarrekkene hoefolle mear oft se fertsjinje koe as pornoaktrise. Sadwaande makke Love yn 1993, doe't se 20 jier wie, har debút yn in pornografyske film. Neffens de Internet Adult Film Database (IAFD) spile hja neitiid yn 284 films, û.m. foar sokke foaroansteande labels as Wicked Pictures, Sin City, Vivid Entertainment, Evil Angel, Zero Tolerance, Jules Jordan Video, Elegant Angel, Anabolic Video, New Sensations, Devil's Film, VCA Pictures en Red Light District.
Halsnæs (gemeente)
Halsnæs (oant 01.01.2008: Frederiksværk-Hundested) is in gemeente yn de regio Haadstêd (Deensk: Region Hovedstaden) yn Denemark. De gemeente waard by de weryndieling fan 2007 foarme en ûntstie troch gearfoeging fan:
Abby Lee Brazil
Lichemsskaaimerken
Abby Lee Brazil is in Latina fan blank ras, mei brune eagen en swart hier. Neffens har offisjele opjefte is se 1.73 m lang, mei in gewicht fan 57 kg, en in natuerlike kupmaat 34C. Behalven piercings troch har earlellen hat se ek in nâlpiercing en in piercte klitoris. Fierders hat se op har lofterside in grutte floral-tatoeaazje.